Turrullón ye una parabra aragonesa que se troba como microtoponimo en Taust, Ainiello y en Peralta d'Alcofeya. Tamién se troba como nombre d'ermita en Virchen d'o Turrullón u Nuestra Sinyora d'o Turrullón (Mormesa). En Exeya d'os Caballers se conserva a parabra con o significato de "puntal", "salient d'una montanya", pero con grau de castellanización (Turrujón). Puet tener relación con a parabra aragonesa Torrillón (en cheso, montanya chicota que remata en punta) y talment con as bariants Torrollón u Torrellón.